PALLAS, Peter Simon
(Berlin, Németország, 1741. 09. 22. − Berlin, 1811. 09. 08.)

Természettudós, utazó, útleíró. A 18. század egyik leghíresebb utazója, aki a cári udvar megbízásából alapos, részletes munkát ír − személyes megfigyelésekre, élményekre támaszkodva − az orosz birodalom nemzetiségeiről. Az orosz akadémia tagjaként kiemelkedő személyisége korának, anyagban gazdag, korrekt, pontos munkái a történet-, a néprajz- és a nyelvtudomány számára egyaránt nélkülözhetetlen forrásoknak tekinthetők. A finnugrisztika külön is számon tartja, mint a finnugor népek néprajza, folklórja korai leíróját, jellemzőjét. Fölfigyel − egyebek mellett − az obi-ugorok medveünnepi színjátékaira is.

Fontosabb munkáiból:
•	Reise durch verschiedene Provinzen des Russischen Reiches I-IV. St. Petersburg, 1771−1776.
•	Linguarum totius orbis vocabularia "comparativa. St. Petersburg, 1786−1787.

Irodalom:
•	Munkácsi Bernát: Vogul népköltési gyűjtemény I. Budapest, 1892.
•	Magyar Nagylexikon.